# Resumé

Denne rapport beskriver et semesterprojekt for 4. semester på Aarhus School of Engineering. Gruppens 6 medlemmer er alle IKT-ingeniørstuderende.

## Problemstilling

Produktet har til formål at give et overblik over varerne i ens fysiske køleskab, ved at skabe et digitalt køleskab, hvor man kan se varerne på farten.

## Formål

Formålet med projektet er blandt andet, ifølge introduktionsoplægget for 4. semesterprojekt:

* Udvikle applikationer med grafiske brugergrænseflader, databaser og netværkskommunikation
* Anvende teknikker, metoder og værktøjer til softwaretest
* Anvende en iterativ udviklingsproces
* Anvende projekt- og versionsstyringsværktøjer
* Anvende objektorienteret analyse og design i systemudvikling

Disse læringsmål tager udgangspunkt i flere af fagene på 4. semester.

## Opstillede krav og valgte løsninger

Krav fra introduktionsoplægget:

* *Projektet skal inddrage faglige aspekter fra samtlige fag på 4. semester IKT. Dette skal dokumenteres i projektrapporten og bør inddrages af de studerende til eksamen.*
* *Projektet skal have et passende omfang, så alle i projektgruppen kan arbejde med projektet.*
* *Projektet skal være af en karakter der tillader at læringsmålene i faget opfyldes.*
* *Der skal afleveres et projektforslag (ca. 1 A4-side) med en problembeskrivelse (hvilket problem søger projektet at løse) og projektbeskrivelse (hvordan søges problemet løst) gerne fredag i semesterets 1. uge.*

Jeg mener vi har opretholdt de her krav? Hvad skal man skrive ift. valgte løsninger?

## Anvendte metoder

Under udarbejdelse af projektet blev der anvendt elementer fra Scrum til overskueliggørelse af opgaver og møder. Der blev holdt stand-up møder tre gange om ugen. Sprint-planlægningsmøder og retrospektmøder blev holdt én gang hver 1.-3. uge.

## Resultater

Systemet med alle dets kernefunktionaliteter er implementeret, herunder opsætning af lokal database, en ekstern database, en WPF-applikation samt en webapplikation. Derudover er der blevet implementeret to udvidelses use cases.